Sacrosancte ecclesie Sancti Vincentii Matiscensis cui domnus Ado episcopus preest. Ego Flotbertus et uxor mea Odelia donamus ad ipsam casam Dei aliquid ex rebus nostris. Hoc est unus curtilus, in burgo superiore super Matisconem, qui terminat a mane ad ipsum donatorem, a medio die Matisconem civitatem, a sero de ipsa hereditate, a circio via publica; habet in longo perticas XX et dimidiam, in lato VIII. Et in villa Varennas, super Craona, que ibi habemus, (cum) campis, pratis et silvis, quesitum et inquirendum, donamus ad ipsam casam Dei. Similiter campum unum, qui vocatur ad Arcus, quem terminat a mane et a medio die via publica, a sero Girberti. Infra istos terminos donamus ad ipsam casam Dei, ad mensam fratrum, eo tenore ut dum vivimus simul et unus ex infantibus nostris Flocbertus teneamus et possideamus; post nostrum decessum, ad ipsam casam Dei perveniat, et omni anno festivitate Sancti Vincentii denarios VI persolvam. Si quis hoc contradixerit auri libras X componat. S. Flocberti et uxoris sue Odeile, qui fieri rogaverunt.